Октябрь зурул 29-нний ЦIуссалакрал райондалий Щалагу Аьра­сатнал юнармиялул кьинилун хасъсса агьамсса мероприятие хьунни. Ва кьини райондалул школарттал дуклаки оьрчIру кьамул бунни «Юнармия» тIисса Щалагу Аьрасатнал аьрали-патриот суккушиндарал кьюкьравун.\nШикку гьуртту хьунни ЦIу­ссалакрал райондалул бакI­чинал хъиривчу Гъаирбаг Мусаев, Райондалул кIулшивуртту дулаврил управлениялул хъунмур Светлана Къудаева, ЦIусса­лакрал райондалийсса ПДН ОМВД-лул хъунама инспектор Тимур Шавлухъов, 1999-ку шиналсса ополчентурал оперштабрал хъунама НурмахIаммад НурмахIаммадов, райондалул школарттал пионервожатыйтал, хъуними классирттал дуклаки оьрчIру ва нину-ппу.\nМажлис тIитIлатIисса ихтилат бунни Светлана Къудаевал. Ванил бувсунни Аьрасатнал дуклаки оьрчIал суккушиннарал дуллалисса «Юнармия» цIанилусса Щалагу Аьрасатнал аьрали-патриот даврил агьамшиврия. КIицI лавгунни умуд бушиву, юнармейцынал кьюкьравун дуклаки оьрчIру кьамул бувния шинмай, школалул ва щалагу райондалул цIа-кьини бюхттул дуллансса давуртту дулланссар тIисса.\nОьрчIал увкунни балайрду, бивзунни къавтIун, ккаккан дунни анаварсса мутталий ттупангру ппив баврил ва батIаврил усттаршиву ва каруннах бияврил магьиршиву.\nХъирив дуклаки оьрчIал бунни юнармейцынал дусшиврийн дакI тIайлану бикIансса хъа.\nВа мероприятиялий гьур­тту хьусса цинявннал барча бунни оьрчIру «Юнармейцынал» кьюкьравун буххаврищал.\nБатIаву къуртал хьунни Аьра­сатнал дуклаки оьрчIал суккушиннарал гимнрайну ва душварал флешмобрайну.\nДагестанские школьники впервые стали участниками Всероссийского проекта «Урок цифры»\nСледующая публикация ДакI хIакьинугу буттал насихIатрах мюхтажнура дур\nПредыдущая публикация В Дагестане планируется реализация крупных инвестиционных проектов ООО «Русские ярмарки»